stanford-oval/wikipedia huggingface dataset:
ฟูจิวาระ โนะ มิชินางะ
มรณกรรมและมรดก

เมื่อวันที่ 3 มกราคม ค.ศ. 1028 มิชินางะถึงแก่อสัญกรรมเมื่ออายุ 62 ปี เล่ากันว่าเขาได้พูดคำว่าอมิตาภในขณะที่เขากำลังจะเสียชีวิตเพื่อขึ้นสู่สรวงสวรรค์ เขาได้ทิ้งไดอารี่ชื่อว่า Midō Kanpakuki ซึ่งเป็นเรื่องราวเกี่ยวกับราชสำนักเฮอังในช่วงที่ฟูจิวาระมีอำนาจสูงสุด ในตำนานเก็นจิเชื่อกันว่าเก็นจิมีต้นแบบมาจากมิชินางะและโคเรชิกะ
ครอบครัว

บิดา: ฟุจิวะระ โนะ คะเนะอิเอะ
มารดา: ฟุจิวะระ โนะ โทะกิฮิเมะ
พี่น้องร่วมมารดา
ฟุจิวะระ โนะ มิชิตะกะ (ค.ศ. 953 - 955)
ฟุจิวะระ โนะ โชชิ (ค.ศ. 954 - 982) พระสนมเนียวโงในจักรพรรดิเรเซ พระราชมารดาของจักรพรรดิซันโจ
ฟุจิวะระ โนะ มิชิกะเนะ (ค.ศ. 961 - 955)
ฟุจิวะระ โนะ เซ็งชิ (ค.ศ. 962 - 1002) พระสนมเนียวโงในจักรพรรดิเอ็งยู พระราชมารดาของจักรพรรดิอิชิโจ
ภรรยาเอก: มินะโมะโตะ โนะ ริงชิ (ค.ศ. 964 - 1053) บุตรสาวของมินะโมะโตะ โนะ มะซะโนะบุ
ฟุจิวะระ โนะ โชชิ (ค.ศ. 988 - 1074) พระจักรพรรดินีชูงูในจักรพรรดิอิชิโจ พระราชมารดาของจักรพรรดิโกะ-อิชิโจและจักรพรรดิโกะ-ซุซะกุ
ฟุจิวะระ โนะ โยะริมิชิ (ค.ศ. 992 - 1074) ผู้สำเร็จราชการ
ฟุจิวะระ โนะ เค็งชิ (ค.ศ. 994 - 1027) พระจักรพรรดินีชูงูในจักรพรรดิซันโจ พระอัยกี(ยาย)ของจักรพรรดิโกะ-ซันโจ
ฟุจิวะระ โนะ โนะริมิชิ (ค.ศ. 996 - 1075) ผู้สำเร็จราชการ
ฟุจิวะระ โนะ อิชิ (ค.ศ. 1000 - 1036) พระจักรพรรดินีชูงูในจักรพรรดิโกะ-อิชิโจ
ฟุจิวะระ โนะ คิชิ (ค.ศ. 1007 - 1025) พระชายาเนียวโงในจักรพรรดิโกะ-ซุซะกุ พระราชมารดาของจักรพรรดิโกะ-เรเซ
ภรรยาเอก: มินะโมะโตะ โนะ เมชิ (ค.ศ. 965 - 1049) บุตรสาวของมินะโมะโตะ โนะ ทะกะอะกิระ
ฟุจิวะระ โนะ โยะริมุเนะ
ฟุจิวะระ โนะ อะกิโนะบุ
ฟุจิวะระ โนะ โยะชิโนะบุ พระอัยกา(ตา)ของจักรพรรดิชิระกะวะ
ฟุจิวะระ โนะ คันชิ พระชายาในองค์ชายอะสึอะกิระ
ฟุจิวะระ โนะ ซงชิ
ฟุจิวะระ โนะ นะงะอิเอะ
ส่วนหนึ่งของบันทึกส่วนตัวของมิชินางะที่เขียนด้วยลายมือของเขาเอง — ข้อความที่แสดงนั้นมาจากเล่มที่ครอบคลุมช่วงปี 998 ถึง 1021 ซึ่งได้รับการยกย่องให้เป็นสมบัติแห่งชาติญี่ปุ่น ในหมวดหมู่เอกสารโบราณ
มะเมียะ

เจดีย์ไจตะลาน เจดีย์ที่ปรากฏในเรื่องเล่าของมะเมียะ
มะเมียะ (พ.ศ. 2430 - พ.ศ. 2505) เป็นสาวแม่ค้าชาวพม่าที่อยู่ในเรื่องเล่าของประวัติศาสตร์เชียงใหม่ ซึ่งในขณะนั้นเชียงใหม่ยังคงเป็นส่วนหนึ่งในมลฑลพายัพของสยาม มะเมียะปรากฏตัวครั้งแรกอยู่ในหนังสือ "เพชรลานนาเล่ม 1" ของปราณี ณ พัทลุง ที่กล่าวถึง ความรักของมะเมียะหญิงสาวชาวพม่ากับกับเจ้าอุตรการโกศลแห่งนครเชียงใหม่ เมื่อครั้งที่เจ้าอุตรการโกศล (ศุขเกษม ณ เชียงใหม่) เดินทางไปศึกษาเล่าเรียนที่เมืองมะละแหม่ง ประเทศพม่า แต่ความรักต้องจบลงด้วยความโศกสลด อันเป็นที่มาของตำนานความรักที่เล่าขานมาจนถึงปัจจุบัน
ความรักของมะเมียะ

มะเมียะเป็นแม่ค้าสาวชาวพม่า พบรักกับเจ้าอุตรการโกศล (ศุขเกษม ณ เชียงใหม่) เจ้าอุตรการโกศลแห่งนครเชียงใหม่ เมื่อเจ้าน้อยฯ อายุ 19 ปี ขณะที่เจ้าน้อยศุขเกษมฯ ได้ออกเดินเที่ยวในตลาด จึงได้คบหากันและใช้ชีวิตอยู่ร่วมกันฉันสามีภรรยา โดยทั้งสองได้สาบานต่อกัน ณ ลานหน้าเจดีย์ไจตะลาน ว่า จะรักกันตลอดไปและจะไม่ทอดทิ้งกัน หากผู้ใดทรยศต่อความรักที่มีให้กัน ก็ขอให้ผู้นั้นอายุสั้น
การปลอมตัวเข้ามายังเชียงใหม่

เมื่อเจ้าน้อยฯ อายุครบ 20 ปี และมีกำหนดต้องเดินทางกลับเชียงใหม่ มะเมียะก็ได้ปลอมตัวเป็นชายติดตามขบวนเพื่อกลับไปยังเมืองเชียงใหม่ ในฐานะเพื่อนหนุ่มชาวพม่า ตามความต้องการของเจ้าน้อยฯ โดยทั้งสองไม่รู้เลยว่าเจ้าพ่อและเจ้าแม่ของเจ้าน้อยฯ ได้หมั้นหมายเจ้าหญิงบัวนวลให้เจ้าน้อยฯ ไว้แล้ว
มะเมียะต้องแอบซ่อนในบ้านหลังเล็ก ในขณะที่เจ้าน้อยศุขเกษมได้ใช้เวลาคิดใคร่ครวญและตัดสินใจเล่าความจริงให้ทั้งสองฟัง แต่เมื่อคืนหนึ่งเจ้าน้อยฯ กลับไปยังที่พักแล้ว มะเมียะได้รับการเกลี้ยกล่อมโดยหญิง-ชาย ชาวพม่า ให้นางกลับไปรอเจ้าน้อยฯ ที่เมืองมะละแหม่ง มิฉะนั้นบ้านเมืองอาจเดือดร้อน นางได้เอ่ยขึ้นด้วยความเสียใจและยินยอมจากไปเพื่อมิให้ผู้ใดได้รับความเดือดร้อน แม้ตัวนางจะจากไกล แต่ความรักอันมั่นคง ยังคงอยู่ดังคำสาบานที่เคยให้ไว้แก่กันและกัน ฝ่ายเจ้าน้อยฯ ยังคงยืนยันในความรักที่มีต่อมะเมียะ และขอให้นางกลับไปรอที่บ้านก่อน หากมีวาสนาจะกลับไปรับนางมาอยู่ด้วยกันที่เชียงใหม่ให้ได้
มะเมียะเดินทางกลับ

เช้าวันหนึ่งของเดือนเมษายน พ.ศ. 2446 นับเป็นวันเดินทางกลับเมืองมะละแหม่งของมะเมียะ อันจะกลายเป็นการจากลาชั่วนิรันดร์ ณ ประตูหายยาที่เนืองแน่นไปด้วยประชาชนที่ใคร่เห็นโฉมหน้าของมะเมียะ ที่ลือกันว่างามนักงามหนา บรรยากาศเต็มไปด้วยความหดหู่และเศร้าหมอง เมื่อเจ้าน้อยฯ พูดภาษาพม่ากับมะเมียะได้เพียงไม่กี่คำ นางผู้มีใจรักมั่นได้ร่ำไห้ด้วยความอัดอั้นตันใจ ในอ้อมแขนที่ยากจะแยกจากกันได้ เวลานั้นก็ล่วงเลยไปมากแล้ว เจ้าน้อยฯ ได้รับปากกับมะเมียะว่าตนจะยึดมั่นในคำปฏิญาณที่ให้ไว้ต่อหน้าพระพุทธรูปวัดใจ้ตะหลั่นจนกว่าชีวิตจะหาไม่ หากท่านนอกใจมะเมียะโดยสมรสกับหญิงอื่น ขอให้ชีวิตของตนประสบแต่ความทุกข์ทรมานใจ แม้แต่อายุก็จะไม่ยืนยาว เจ้าน้อยฯ ได้ให้คำมั่นสัญญาว่าภายในเดือนจะกลับไปหามะเมียะให้จงได้ นางจึงคุกเข่าลงกับพื้น ก้มหน้า สยายผมออกเช็ดเท้าเจ้าน้อยฯ ด้วยความอาลัยหา ก่อนที่เธอจะขึ้นไปบนกูบช้าง
เมื่อกลับไปถึงเมืองมะละแหม่งแล้ว มะเมียะได้มอบเงินทองจำนวนหนึ่งซึ่งเจ้าแก้วนวรัฐและแม่เจ้าจามรีมหาเทวี มอบให้นางก่อนเดินทางกลับเป็นการปลอบขวัญแก่พ่อแม่และน้อง จากนั้นนางได้แต่เฝ้ารอคอยเจ้าน้อยฯ จนครบกำหนดเดือนที่ท่านได้รับปากไว้ แต่กลับไร้วี่แววใดๆ มะเมียะจึงตัดสินใจเข้าพึ่งใต้ร่มพุทธจักร ครองตนเป็นแม่ชีเพื่อแสดงความบริสุทธิ์ว่านางยังซื่อสัตย์ ต่อความรักที่มีต่อเจ้าน้อยศุขเกษม
หลังจากที่ทราบข่าวการเข้าพิธีมงคลสมรส ระหว่างร้อยตรีเจ้าอุตรการโกศลฯ กับเจ้าบัวชุม ณ เชียงใหม่ แม่ชีมะเมียะจึงเดินทางมายังเมืองเชียงใหม่และขอเข้าพบเจ้าน้อยฯ เป็นครั้งสุดท้าย เพื่อแสดงความยินดีกับชีวิตที่กำลังรุ่งโรจน์ องค์อดีตสวามีผู้เป็นที่รัก ก่อนที่ตนจะตัดสินใจครองตนเป็นแม่ชีไปตลอดชีวิต แต่เจ้าน้อยศุขเกษมผู้ยึดสุราเป็นที่พึ่งดับความกลัดกลุ้มอันเกิดจากความรักอาลัยในตัวมะเมียะ ชีวิตที่ไม่เคยมีความสุขในชีวิตสมรส ท่านไม่สามารถหักห้ามความสงสารที่มีต่อมะเมียะได้ จึงไม่ยอมลงไปพบแม่ชีมะเมียะตามคำขอร้อง เพียงแต่มอบหมายให้เจ้าบุญสูง พี่เลี้ยงคนสนิท นำเงินจำนวน 80 บาท ไปมอบให้กับแม่ชีมะเมียะเพื่อใช้ในการทำบุญ พร้อมกับมอบแหวนทับทิมประจำกายอีกวงหนึ่งเป็นตัวแทนของเจ้าน้อยฯ ให้กับแม่ชีมะเมียะ
เหตุการณ์ที่เกิดขึ้นทำให้มะเมียะและเจ้าน้อยต่างสะเทือนใจเป็นที่สุด หลังจากเดินทางถึงเมืองมะละแหม่ง มะเมียะได้ครองชีวิตเป็นแม่ชีตามความตั้งใจ จนกระทั่งถึงแก่กรรมในปี พ.ศ. 2505 รวมอายุได้ 75 ปี ต่อมาได้มีการตั้งข้อสงสัยว่ามีการนำอัฐิของมะเมียะมาบรรจุไว้ที่กู่เจ้านายฝ่ายเหนือ ที่วัดสวนดอก แต่ได้รับการยืนยันจากเจ้านายฝ่ายเหนือว่าไม่เป็นความจริง
มะเมียะในสื่อต่าง ๆ

หนังสือเพ็ชรลานนาเล่ม 1 (2507)
หนังสือเพ็ชรลานนาเล่ม 2 (2538)
หนังสือชีวิตรักเจ้าเชียงใหม่ (2523)
เพลง "มะเมียะ" แต่ง/ขับร้องโดย จรัล มโนเพชร และ สุนทรี เวชานนท์ (2520)
ภาพยนตร์โทรทัศน์ “มะเมียะ” ในโครงการประกวดรางวัลดาวเทียมทองคำ ออกอากาศทางช่อง 7 (2526)
ละครสั้น ปากกาทอง ตอน "มะเมียะ" ออกอากาศทางช่อง 7 (2537)
หนังสือการ์ตูน "มะเมียะ" เรื่อง/ภาพโดย นรวรรณ ฉกรรจ์แดง ตีพิมพ์โดย สยามอินเตอร์คอมมิก (พ.ค.2557)
ศูนย์อํานวยการแพทย์พระมงกุฎเกล้า

| ศูนย์อํานวยการแพทย์พระมงกุฎเกล้า |
| --- | --- |
ประเทศ: ไทย
รูปแบบ: กองทัพบก
กองบัญชาการ: กองบัญชาการศูนย์อํานวยการแพทย์พระมงกุฎเกล้า ถนนราชวิถี แขวงทุ่งพญาไท เขตราชเทวี กรุงเทพมหานคร
สมญา: เหล่าทหารแพทย์
สีหน่วย: เขียว-แดง
วันสถาปนา: 31 สิงหาคม พ.ศ. 2527
ปฏิบัติการสำคัญ: ภารกิจสหประชาชาติในเซาท์ซูดาน
ผู้บังคับบัญชา
ผู้อํานวยการ: พลโท ชูสิทธิ์ ศรีอุทโยภาส
ศูนย์อํานวยการแพทย์พระมงกุฎเกล้า เป็นหน่วยทหารของกองทัพบก สังกัดกรมแพทย์ทหารบก มีภารกิจในการบังคับบัญชา อำนวยการ ประสานงาน กำกับดูแลกิจการของ โรงพยาบาลพระมงกุฎเกล้า วิทยาลัยแพทยศาสตร์พระมงกุฎเกล้า วิทยาลัยพยาบาลกองทัพบก สถาบันพยาธิวิทยา และสถาบันวิจัยวิทยาศาสตร์การแพทย์ทหาร ปัจจุบันมี พลโท ชูสิทธิ์ ศรีอุทโยภาส ดำรงตำแหน่งผู้อำนวยการ ลำดับที่ 33
ประวัติ

ศูนย์อำนวยการแพย์พระมงกุฎเกล้า ได้รับการจัดตั้งขึ้นตานมโยบายของกองทัพบก โดยมีความมุ่งหมาย
เพื่อต้องการปรับปรุงกิจการแพทย์ทหารให้มีความก้าวหน้าและ ทันสมัยในด้านการบริการทางการแพทย์ การรักษาพยาบาล การผลิตบุคลากรทางการแพทย์ระดับปริญญา รวมทั้งการศึกษา ค้นคว้า วิจัยทางด้านการแพทย์ทหารให้มีประสิทธิภาพยิ่งขึ้น
กระทรวงกลาโหม ได้อนุมัติอัตราการจัดหน่วย ศูนย์อำนวยการแพทย์พระมงกุฎเกล้า ตามคำสั่งกระทรวงกลาโหม (เฉพาะ) ลับที่ 1229/27 ลงวันที่ 24 ส.ค. 27 โดยอนุมัติให้แก้ไขอัตราการจัดหน่วยของกรมแพทย์ทหารบก (อัตราเฉพาะกิจ หมายเลข 3600) เพิ่มเติม ให้มีหน่วยศูนย์อำนวยการแพทย์พระมงกุฎเกล้า เป็นหน่วยใหม่ ขึ้นตรงของกรมแพทย์ทหารบก
เพื่อดำเนินการตามคำสั่งกลาโหมดังกล่าว กองทัพบกจึงได้อนุมัติคำสั่งกองทัพบก (เฉพาะ) ลับที่ 205/27 ลง 31 สิงหาคม 2527 เรื่อง จัดตั้งศูนย์อำนวยการแพทย์พระมงกุฎเกล้า โดยกำหนดให้ ใช้อัตราเฉพาะกิจหมายเลข 3660 มีผู้อำนวยการศูนย์การแพทย์พระมงกุฎเกล้า (อัตรา พลโท) เป็นผู้บังคับบัญชารับผิดชอบ และใช้นามย่อ "ศพม."
ดังนั้นจึงได้ยึดถือวันที่ 31 สิงหาคม ของทุกปีเป็นวันสถาปนาหน่วย ศพม. หลังจากนั้น ศูนย์อำนวยการแพทย์พระมงกุฎเกล้าได้มีการปรับปรุงแก้ไขอัตรามาตามลำดับ เพื่อให้เกิดความคล่องตัวและสอดคล้องกับบริบทในการปฏิบัติราชการ โดยมีการปรับที่สำคัญ ดังนี้
	คำสั่งกองทัพบก (เฉพาะ) ลับที่ 141/36 ลง 23 กันยายน 2536 (ปรับอัตรากำลังพล)
	คำสั่งกองทัพบก (เฉพาะ) ลับที่ 15/43 ลง 17 กุมภาพันธ์ 2543 (แบ่งมอบสถาบันวิจัยวิทยาศาสตร์การแพทย์ทหาร (สวพท.) ให้เป็นหน่วยขึ้นตรง ศพม.)
	คำสั่งกองทัพบก (เฉพาะ) ลับที่ 7/48 ลง 31 มกราคม 2548 (แก้ไขอัตรายุทโธปกรณ์)
	ภารกิจ ศพม.มีหน้าที่ในการวางแผน อำนวยการประสานงาน แนะนำ กำกับการในกิจกรของหน่วยขึ้นตรงทั้ง 5 หน่วย ได้แก่ โรงพยาบาลพระมงกุฎเกล้า, วิทยาลัยแพทยศาสตร์พระมงกุฎเกล้า, วิทยาลัยพยาบาลกองทัพบก, สถาบันพยาธิวิทยา และสถาบันวิจัยวิทยาศาสตร์การแพทย์ทหาร
ในปี พ.ศ. 2550 พลโท วิทยา ช่อวิเชียร ผู้อำนวยการศูนย์การแพทย์พระมงกุฎเกล้า ขณะนั้น ได้ดำริให้ย้ายที่ทำการ ศูนย์อำนวยการแพทย์พระมงกุฎเกล้ามาอยู่ที่ ณ พระที่นั่งอุดมวนาภรณ์ พระราชวังพญาไท 315 ถนนราชวิถี เขตราชเทวี กรุงเทพมหานคร
หน่วยขึ้นตรง

โรงพยาบาลพระมงกุฎเกล้า
วิทยาลัยแพทยศาสตร์พระมงกุฎเกล้า
วิทยาลัยพยาบาลกองทัพบก
สถาบันพยาธิวิทยา
สถาบันวิจัยวิทยาศาสตร์การแพทย์ทหาร
หน่วยขึ้นตรง > หน่วยงานภายใน ศพม.

กองอำนวยการ
กองแผนและงบประมาณ
กองกำลังพล
กองส่งกำลังบำรุง
กองบริการ
แผนกธุรการ
แผนกการเงิน
นายทหารพระธรรมนูญ
คณิต สาพิทักษ์

| พลเอกคณิต สาพิทักษ์ม> ป.ช., ม.ว.ม. |
| --- | --- |

สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ.  2562
แม่ทัพภาคที่ 1
ดำรงตำแหน่ง 1 ตุลาคม พ.ศ. 2551 – 30 กันยายน พ.ศ. 2553
ก่อนหน้า: ประยุทธ์ จันทร์โอชา
ถัดไป: อุดมเดช สีตบุตร
 
ข้อมูลส่วนบุคคล
เกิด: 19 ธันวาคม พ.ศ. 2495 (71 ปี)
คู่สมรส: งามจิตร สาพิทักษ์
ยศที่ได้รับการแต่งตั้ง
รับใช้:  ไทย
สังกัด: กองทัพบก กระทรวงกลาโหม
ยศ:  พลเอก
หน่วย: กรมทหารราบที่ 21 รักษาพระองค์ กองพลทหารราบที่ 2 รักษาพระองค์
บังคับบัญชา: กองทัพภาคที่ 1

พลเอก คณิต สาพิทักษ์ (เกิด
19 ธันวาคม พ.ศ. 2495) กรรมการอิสระ บริษัท บีซีพีจี จำกัด (มหาชน) อดีตประธานที่ปรึกษากระทรวงกลาโหม อดีตแม่ทัพภาคที่ 1 อดีตประธานกรรมการ บริษัท วิทยุการบินแห่งประเทศไทย จำกัด
ประวัติ

คณิต เกิดเมื่อ 19 ธันวาคม พ.ศ. 2495 ชื่อเล่น "อ๊อด" เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 อดีตราชองครักษ์พิเศษ
จบการศึกษาจากโรงเรียนเตรียมทหารรุ่นที่ 13 (ตท.13) โรงเรียนนายร้อยพระจุลจอมเกล้ารุ่นที่ 24 (จปร.24) และโรงเรียนเสนาธิการทหารบก
เมื่อรับราชการทหาร พล.อ.คณิต ได้เข้าประจำการที่กรมทหารราบที่ 9  (ร. 9)และได้เติบโตตามหน้าที่การงานมาในหน่วยนี้ตลอด จนกระทั่งในปี พ.ศ. 2548 ได้รับแต่งตั้งเป็น ผู้บัญชาการกองพลทหารราบที่ 2 รักษาพระองค์ (พล.ร.2 รอ.) หรือ "บูรพาพยัคฆ์" ปี พ.ศ. 2551 ได้เป็นรองแม่ทัพภาคที่ 1 และเป็นแม่ทัพภาคที่ 1 ต่อจาก พล.ท.ประยุทธ์ จันทร์โอชา (ยศในขณะนั้น) ที่ขึ้นเป็นเสนาธิการทหารบก
นอกจากนี้แล้วหลังการรัฐประหารเมื่อวันที่ 19 กันยายน พ.ศ. 2549 พล.อ.คณิต ซึ่งในขณะนั้นมียศ พลตรี (พล.ต.) ได้รับแต่งตั้งเป็นสมาชิกสภานิติบัญญัติแห่งชาติ (สนช.) ด้วย
ในการชุมนุมของกลุ่มคนเสื้อแดงเมื่อกลางปี พ.ศ. 2553 พล.อ.คณิต ซึ่งขณะนั้นดำรงตำแหน่งแม่ทัพภาคที่ 1 ในยศ พลโท (พล.ท.) พล.อ.คณิต มีหน้าที่ต้องรับผิดชอบต่อการชุมนุม แต่ทว่ามีเสียงเล่าลือว่าขัดแย้งกับ พล.อ.ประยุทธ์ จันทร์โอชา รองผู้บัญชาการทหารบก และ พล.ท.ดาว์พงษ์ รัตนสุวรรณ รองเสนาธิการทหารบก (ยศและตำแหน่งในขณะนั้น) เนื่องจาก พล.อ.คณิต ไม่ยอมใช้ความเด็ดขาดกับผู้ชุมนุมตามแผนที่วางไว้ ทำให้เมื่อมีการโยกย้ายตำแหน่งนายทหารกลางปีนั้น พล.อ.คณิต แม้จะได้รับเลื่อนยศขึ้นเป็น พลเอก (พล.อ.) แต่ก็ถูกย้ายไปเป็นที่ปรึกษากองทัพบก ซึ่งเป็นตำแหน่งที่ไม่สำคัญ แต่ก็มีเสียงเล่าลือว่า มีสัญญาทางใจจาก พล.อ.ประวิตร วงษ์สุวรรณ รัฐมนตรีว่าการกระทรวงกลาโหม ว่าในการโยกย้ายประจำปีในต้นปีหน้าจะให้กลับมารับตำแหน่งสำคัญ
จนกระทั่งในวันที่ 25 มีนาคม พ.ศ. 2554 มีพระบรมราชโองการโปรดเกล้าฯแต่งตั้ง พล.อ.คณิต ให้ดำรงตำแหน่งประธานที่ปรึกษากระทรวงกลาโหม โดยมีผลตั้งแต่วันที่ 1 เมษายน ปีเดียวกันเป็นต้นไป ทำให้ถูกจับตามองว่าอาจได้รับการสนับสนุนให้เป็น ปลัดกระทรวงกลาโหม เป็นคนถัดไปในกลางปีเดียวกัน
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
พล.อ.คณิต มีชื่อที่เรียกเล่น ๆ โดยสื่อมวลชนว่า "บิ๊กอ๊อด" ชีวิตครอบครัวสมรสแล้วกับนางงามจิตร สาพิทักษ์ มีบุตรสาว 1 คน บุตรชาย 2 คน (กรวรรณ สาพิทักษ์, ร.ต.คณินวัฒน์ สาพิทักษ์, คมน์ สาพิทักษ์) ซึ่งบุตรชายคนหนึ่งได้เสียชีวิตไปเมื่อปลายปี พ.ศ. 2551 จากอุบัติเหตุทางท้องถนน
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2526 –  เหรียญราชการชายแดน (ช.ด.)
พ.ศ. 2543 –  เหรียญจักรมาลา (ร.จ.ม.)
การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 16

| --- | --- |
ชื่อภาษาอังกฤษ: BNK48 16th Single Senbatsu General Election
วันที่: 1 พฤศจิกายน – 7 ธันวาคม พ.ศ. 2566 (รับผลโหวต)   9 ธันวาคม พ.ศ. 2566 (ประกาศผล)
ประเภท: งานเลือกตั้งเซ็มบัตสึ
เป้าหมาย: คัดเลือกสมาชิกในซิงเกิลที่ 16
จัดโดย: อินดิเพนเด้นท์ อาร์ทิสท์ เมเนจเม้นท์
ผู้เข้าร่วม: สมาชิกบีเอ็นเคโฟร์ตีเอต   สมาชิกซีจีเอ็มโฟร์ตีเอต
ผล: ผลการเลือกตั้ง
← ครั้งก่อนหน้า
การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 16 (อังกฤษ: BNK48 16th Single Senbatsu General Election) เป็นการเลือกตั้งเซ็มบัตสึประจำปีครั้งที่ 4 ของวงบีเอ็นเคโฟร์ตีเอต เพื่อคัดเลือกสมาชิกจำนวน 16 คน (เซ็มบัตสึ) จากการโหวตของแฟนคลับ มาร่วมขับร้องและแสดงในเพลงหลักของซิงเกิลที่ 16 โดยกำหนดให้มีขึ้นในวันเสาร์ที่ 9 ธันวาคม พ.ศ. 2566 โดยเพลงหลักประจำซิงเกิลนี้เป็นเพลงต้นฉบับเพลงที่ 3 ของวง ได้รับการสนับสนุนการผลิตจากบริษัท JYP Publishing Entertainment และเซ็มบัตสึที่ได้รับเลือกในซิงเกิลนี้ยังได้ไปศึกษาดูงานที่ประเทศเกาหลีใต้ด้วย
ลำดับเหตุการณ์

17 กันยายน พ.ศ. 2566 ทางวงได้ประกาศว่าจะจัดงานเลือกตั้งเซ็มบัตสึครั้งที่ 4 ขึ้น ในงาน “BNK48 4th Album “Gingham Check” 2 shot Event” ที่ยูเนียนฮอลล์ ศูนย์การค้ายูเนียนมอลล์
18 กันยายน พ.ศ. 2566 ทางวงได้เปิดเผยรายชื่อสมาชิกที่ลงสมัครเข้ารับกรรเลือกตั้ง ทั้งหมด 64 คน ผ่านช่องทางเฟซบุ๊กของบีเอ็นเคโฟร์ตีเอต
27 ตุลาคม พ.ศ. 2566 ทางวงได้เผยแพร่โปสเตอร์หาเสียงเลือกตั้ง ผ่านช่องทางเฟซบุ๊กของบีเอ็นเคโฟร์ตีเอต
30 ตุลาคม พ.ศ. 2566 ทางวงได้เผยแพร่วิดีโอหาเสียงเลือกตั้ง ผ่านช่องทางยูทูบของบีเอ็นเคโฟร์ตีเอต
1 พฤศจิกายน - 7 ธันวาคม พ.ศ. 2566 เปิดรับการลงคะแนนเสียง
2 พฤศจิกายน พ.ศ. 2566 ประกาศผลคะแนนด่วนครั้งที่ 1
1 ธันวาคม พ.ศ. 2566 ประกาศผลคะแนนด่วนครั้งที่ 2
9 ธันวาคม พ.ศ. 2566 การประกาศผล ณ. ยูเนียนฮอล์ ศูนย์การค้ายูเนียนมอลล์
สมาชิกที่ลงสมัคร

สมาชิกที่ลงสมัคร มีทั้งหมด 64 คน ดังนี้
สมาชิกที่ลงสมัคร > บีเอ็นเคโฟร์ตีเอต

จำนวน 37 คน
ทีมบีทรี (BIII) จำนวน 12 คน ได้แก่ วชิราพร พัฒนพานิช, นันทภัค กิตติรัตนวิวัฒน์, วิรัลพัชร ธำรงค์พันธวนิช, ปาฏลี ประเสริฐธีระชัย, ณัฐธันยา ดุลยพล, รชยา ทัพพ์คุณานนต์, ภาริตา ริเริ่มกุล, กวิสรา สิงห์ปลอด, จิดาภา แช่มช้อย, ภูษิตา วัฒนากรแก้ว, วีรยา จาง และณัฏฐธิดา อาสนานิ
ทีมเอ็นไฟว์ (NV) จำนวน 14 คน ได้แก่  นภสรณ์ ศิริปาณี, อิสรีย์ ทวีกุลพาณิชย์, ชนิกานต์ บุษดี, ญาณิศา เมืองคำ, มณิภา รู้ปัญญา, ชัญญาภัค นุ่มประสพ, ภัทรนรินทร์ เหมือนฤทธิ์, นิพพิชฌาน์ พิพิธเดชา, พิทยาภรณ์ เกียรติฐิตินันท์, พิณญาดา จึงกาญจนา, รตา ชินกระจ่างกิจ, สวิชญา ขจรรุ่งศิลป์, ตริษา ปรีชาตั้งกิจ และนพรดา เลิศวิริยะพร
สมาชิกฝึกหัด (Trainee) จำนวน 11 คน ได้แก่  จิรภิญญา จันทวรรณกูร, อรณิชชา พรหมสุภา, กัลยารัตน์ ปั้นพิพัฒน์, สิริกร นิลกษาปน์, กชพร พรโชคชัย, ณัฐรินีย์ กุศลพัฒน์, ธนิดา อัครวุฒิ, ภัทรา ธีระวาส, ปุญญิสา แก้วสว่าง, กฤตชญา อุดมบุญดี และพิมพ์นเรศ ลำใย
สมาชิกที่ลงสมัคร > ซีจีเอ็มโฟร์ตีเอต

จำนวน 27 คน
ทีมซี (C) จำนวน 16 คน ได้แก่  นภัสนันท์ ธรรมบัวชา, ปุณยวีร์ จึงเจริญ, กชพร ลีละทีป, ปัณฑิตา คูณทวี, รินะ อิซึตะ, อรัญญา แก้วมาลัย, มานิตา จันทร์ฉาย, วิทิตา สระศรีสม, เคียล่า ซื่อหยุน คู, พิมพ์ลภัส สุวรรณน้อย, มาณิฌา เอี่ยมดิลกวงศ์, พิชญาภา สุปัญญา, วัชรี ด่านผาสุกกุล, พรวารินทร์ วงศ์ตระกูลกิจ, พิณพณา แสงบุญ และสิตา ธีรเดชสกุล
สมาชิกฝึกหัด (Trainee) จำนวน 11 คน ได้แก่  ศศิชา วงศ์วัฒนอนันต์, ภัทรธิดา จงประสานเกียรติ, มัญชุภา มูลกลาง, ศุภาพิชญ์ ศรีไพโรจน์, พิมพ์นารา ร่ำรวยมั่นคง, พิชญธิดา สนธิศักดิ์วรรณะ, รพีพรรณ แช่มเจริญ, ชยานันท์ เจ็ดพี่น้องร่วมใจ, เพ็ญพิชญา บุญเสนอ, ณัฐริกา บุญตั๋ว และศุภัชญา คำเงิน
การจัดสรรตำแหน่ง

สมาชิกที่ได้อันดับที่ 1 ถึง 16 จะอยู่ในตำแหน่ง "เซ็มบัตสึ" (Senbatsu) ซึ่งจะได้ร่วมขับร้องและแสดงในเพลงหลักของซิงเกิลที่ 16 และจะได้ร่วมประชาสัมพันธ์ในสื่อบันเทิงต่าง ๆ เช่น รายการโทรทัศน์ สถานีวิทยุ เป็นต้น โดยสมาชิกที่ได้อันดับที่ 1 จะได้เป็นเซ็นเตอร์ในเพลงหลัก อันดับที่ 17 ถึง 32 เรียกว่า "อันเดอร์เกิลส์" (Undergirls) อันดับที่ 33 ถึง 48 เรียกว่า "เน็กซ์เกิลส์" (Next Girls) ซึ่งสมาชิกที่ได้อันดับที่ 17 และ 33 จะได้เป็นเซ็นเตอร์ของเพลงรองที่ 2 และ 3 ตามลำดับ
วิชัย ตันศิริ

| วิชัย ตันศิริม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงศึกษาธิการ
ดำรงตำแหน่ง 9 กรกฎาคม พ.ศ. 2542 – 9 พฤศจิกายน พ.ศ. 2543
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 3 กรกฎาคม พ.ศ. 2478 (89 ปี) อำเภอหนองแค จังหวัดสระบุรี ประเทศสยาม
พรรคการเมือง: ประชาธิปัตย์ (2539–2561)
คู่สมรส: พยงค์ ตันศิริ

วิชัย ตันศิริ (เกิด 3 กรกฎาคม พ.ศ. 2478) อดีตรัฐมนตรีช่วยว่าการกระทรวงศึกษาธิการ อดีตสมาชิกสภาผู้แทนราษฎร แบบบัญชีรายชื่อ ในรัฐบาลของชวน หลีกภัย อดีตที่ปรึกษาประธานรัฐสภา (กิตติมศักดิ์) อดีตกรรมการที่ปรึกษาพรรคประชาธิปัตย์ และอดีตสมาชิกสภาผู้แทนราษฎรกรุงเทพมหานคร
ประวัติ

วิชัย เกิดเมื่อวันที่ 3 กรกฎาคม พ.ศ. 2478 ที่ ตำบลห้วยขมิ้น อำเภอหนองแค จังหวัดสระบุรี เป็นบุตรของนายเจียง กับนางสำเภา ตันศิริ
ด้านครอบครัวสมรสกับรองศาสตราจารย์ พยงค์ ตันศิริ
สำเร็จการศึกษาระดับปริญญาตรี และระดับปริญญาโทสาขาประวัติศาสตร์ จากมหาวิทยาลัยเบอร์มิ่งแฮม ประเทศอังกฤษ ระดับปริญญาเอก (Political Science) จากมหาวิทยาลัยอินเดียนา สหรัฐอเมริกา
การทำงาน

ดร.วิชัย ตันศิริ เคยเป็นอาจารย์คณะมนุษยธรรมศึกษาและสังคมศาสตร์ วิทยาลัยวิชาการศึกษา (ปัจจุบันคือมหาวิทยาลัยศรีนครินทรวิโรฒ) เคยดำรงตำแหน่งสำคัญในวงการประวัติศาสตร์ และวงการการศึกษา อาทิ รองผู้แทนถาวรประจำองค์การศึกษาวิทยาศาสตร์และวัฒนธรรมแห่งสหประชาชาติ (UNESCO) และตำแหน่งทางราชการในกระทรวงศึกษาธิการ อาทิ รองอธิบดีกรมวิชาการ รองอธิบดีกรมการศึกษานอกโรงเรียน เลขาธิการ ก.ค. และเลขาธิการคณะกรรมการการศึกษาแห่งชาติ
วิชัย ตันศิริ เป็นนักการศึกษาที่มีผลงานแต่งหนังสือจำนวนมาก อาทิ หนังสือการพัฒนาการเมืองที่ยั่งยืน หนังสือวิวัฒนาการของระบอบประชาธิปไตย หนังสือเส้นทางเกียรติยศ จากราชการสู่ถนนการเมือง
การทำงาน > งานการเมือง

หลังเกษียณอายุ ดร.วิชัย เข้าสู่งานการเมืองโดยการเข้าร่วมงานกับพรรคประชาธิปัตย์ ได้รับเลือกตั้งเป็นสมาชิกสภาผู้แทนราษฎรกรุงเทพมหานคร และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัย (2) ต่อมาในการเลือกตั้ง พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ ลำดับที่ 37 แต่ไม่ได้รับเลือกตั้ง หลังจากนั้น ดร.วิชัย ก็ไม่ได้ลงสมัครรับเลือกตั้งอีก แต่ยังคงรับหน้าที่เป็นกรรมการที่ปรึกษาของพรรคประชาธิปัตย์
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญจักรพรรดิมาลา (ร.จ.พ.)
ออดรีย์ ถัง

| ออดรีย์ ถัง เฟิ่ง |
| --- | --- |
唐鳳


รัฐมนตรีกระทรวงดิจิทัล
อยู่ในวาระ
เริ่มดำรงตำแหน่ง  27 สิงหาคม 2565
หัวหน้ารัฐบาล: โฮป ซู เฉิน เจี้ยนเหริน
รัฐมนตรีลอยไต้หวัน (งานดิจิทัล)
ดำรงตำแหน่ง 1 ตุลาคม 2559 – 27 สิงหาคม 2565
หัวหน้ารัฐบาล: หลิน ชวน วิลเลียม ไล่ โฮป ซู
 
ข้อมูลส่วนบุคคล
เกิด: ออทริยุส ถัง จงฮั่น (唐宗漢) 18 เมษายน 2524 (43 ปี) ไทเป ไต้หวัน
เชื้อชาติ: สาธารณรัฐจีน
พรรคการเมือง: อิสระ
บุพการี: ถัง กวางหวา (บิดา) ลี หย่าชิง (มารดา)
ความสัมพันธ์: เบสเตียน ถัง จงเฮ่า (น้องชาย)

ออดรีย์ ถัง เฟิ่ง (จีน: 唐鳳; พินอิน: Táng Fèng) เกิด 18 เมษายน พ.ศ. 2524 เดิมชื่อ ออทริยุส ถัง จงฮั่น (จีน: 唐宗漢; พินอิน: Táng Zōnghàn) เป็นนักเขียนโปรแกรมซอฟต์แวร์เสรีชาวไต้หวัน รัฐมนตรีคนแรกของกระทรวงดิจิทัลแห่งสาธารณรัฐจีน (Minister of Digital Affairs (Taiwan)) และได้รับขนานนามเป็นหนึ่งใน "สิบบุคคลผู้ยิ่งใหญ่ที่สุดด้านคอมพิวเตอร์ชาวไต้หวัน" ในเดือนสิงหาคม พ.ศ. 2559 ถังได้รับเชิญเข้าสภาบริหาร (Executive Yuan) ของไต้หวันเป็นรัฐมนตรีลอย ทำให้กลายเป็นคนข้ามเพศและบุคคลสถานะเพศอทวิลักษณ์ (Non-binary gender) คนแรกที่ดำรงตำแหน่งในคณะรัฐมนตรี ถังระบุว่าตัวเองอยู่ "หลังเพศสภาพ" (post-gender) และยอมรับ "สรรพนามอะไรก็ได้ที่ผู้คนอยากใช้เรียกเราบนออนไลน์" ถังยังเป็นผู้นำในชุมชนภาษาโปรแกรมแฮสเคิลกับเพิร์ล และเป็นสมาชิกหลักของกลุ่ม g0v
แหล่งข้อมูลอื่น

Pugs Journal และ บล็อกส่วนตัว ของออดรีย์
1 ธันวาคม

วันที่ 1 ธันวาคม เป็นวันที่ 335 ของปี (วันที่ 336 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 30 วันในปีนั้น
เหตุการณ์

พ.ศ. 1963 (ค.ศ. 1420) - พระเจ้าเฮนรีที่ 5 แห่งอังกฤษเข้าสู่ปารีสพร้อมกับพระสัสสุระ (พ่อตา) ของพระองค์คือพระเจ้าชาร์ลที่ 6 แห่งฝรั่งเศส
พ.ศ. 2183 (ค.ศ. 1640) - พระเจ้าฌูเอาที่ 4 แห่งโปรตุเกส ได้รับการประกาศให้เป็นกษัตริย์แห่งโปรตุเกส ทำให้เกิดสงครามกับสเปน
พ.ศ. 2421 (ค.ศ. 1878) - ประธานาธิบดีรัทเทอร์ฟอร์ด บี. เฮส์ติดตั้งโทรศัพท์เครื่องแรกในทำเนียบขาว
พ.ศ. 2461 (ค.ศ. 1918) - ไอซ์แลนด์ได้รับเอกราชจากเดนมาร์ก
พ.ศ. 2462 (ค.ศ. 1919) - แนนซี แอสเตอร์ เข้ารับตำแหน่งเป็น ส.ส. หญิงคนแรกของประเทศอังกฤษ (ได้รับเลือกตั้งในวันที่ 28 พ.ย.)
พ.ศ. 2464 (ค.ศ. 1921) - กระทรวงกลาโหม ประกาศเปลี่ยนนามหน่วย กรมอากาศยานทหารบก เป็น กรมอากาศยาน ปัจจุบันได้ยกฐานะเป็นกองทัพอากาศ
พ.ศ. 2484 (ค.ศ. 1941) - จักรพรรดิฮิโรฮิโตะทรงเห็นชอบต่อการตัดสินใจของสภาแห่งจักรวรรดิในการเริ่มทำสงครามกับสหรัฐอเมริกา
พ.ศ. 2485 (ค.ศ. 1942) - วันก่อตั้งพรรคคอมมิวนิสต์แห่งประเทศไทย (พคท.)
พ.ศ. 2487 (ค.ศ. 1944) - ธนาคารกรุงเทพ เปิดทำการเป็นวันแรก
พ.ศ. 2495 (ค.ศ. 1952) - หนังสือพิมพ์ New York Daily News รายงานข่าวการผ่าตัดแปลงเพศที่ประสบความสำเร็จเป็นครั้งแรกของโลกที่ประเทศเดนมาร์ก
พ.ศ. 2498 (ค.ศ. 1955) - การเคลื่อนไหวเพื่อสิทธิมนุษยชนในสหรัฐอเมริกา : โรซา พาร์กส์ สตรีผิวดำในเมืองมอนต์กอเมอรี รัฐแอละแบมา ถูกจับกุมฐานละเมิดกฎหมายการแบ่งแยกเชื้อชาติ หลังจากเธอปฏิเสธไม่ยอมยกที่นั่งให้กับชายผิวขาวบนรถโดยสารประจำทาง
พ.ศ. 2502 (ค.ศ. 1959) - 12 ชาติร่วมลงนามในสนธิสัญญาแอนตาร์กติก ห้ามทำกิจกรรมทางการทหารบนทวีปแอนตาร์กติกา และสงวนไว้เพื่องานวิจัยทางวิทยาศาสตร์
พ.ศ. 2523 (ค.ศ. 1980) - มหาวิทยาลัยสุโขทัยธรรมาธิราช เริ่มเปิดรับนักศึกษารุ่นแรก สาขาวิชาที่เปิดสอนคือ ศิลปศาสตร์ ศึกษาศาสตร์และวิทยาการจัดการ
พ.ศ. 2533 (ค.ศ. 1990) - อังกฤษและฝรั่งเศสเชื่อมต่ออุโมงค์ช่องแคบอังกฤษ บริเวณช่องแคบอังกฤษที่ความลึกจากผิวน้ำ 40 เมตร ทำให้ประชาชนสามารถเดินทางไปมาหากันระหว่างเกาะบริเตนใหญ่และทวีปยุโรป ได้เป็นครั้งแรกนับจากยุคน้ำแข็งครั้งล่าสุดเมื่อราว 10,000 ปีก่อน
พ.ศ. 2534 (ค.ศ. 1991) - ชาวยูเครนส่วนใหญ่เห็นชอบในการลงประชามติ เพื่อแยกตัวออกจากสหภาพโซเวียต
พ.ศ. 2536 (ค.ศ. 1993) - จังหวัดอำนาจเจริญ จังหวัดสระแก้ว และจังหวัดหนองบัวลำภู  ได้รับการประกาศจัดตั้งเป็นจังหวัดล่าสุดของประเทศไทย โดยแยกออกมาจากจังหวัดอุบลราชธานี จังหวัดปราจีนบุรี และจังหวัดอุดรธานี ตามลำดับ
พ.ศ. 2549 (ค.ศ. 2006) - พิธีเปิด เอเชียนเกมส์ 2006 ณ โดฮา ประเทศกาตาร์
พ.ศ. 2559 (ค.ศ. 2016) - พลเอกเปรม ติณสูลานนท์ ผู้สำเร็จราชการแทนพระองค์ในขณะนั้น พร้อมด้วยศาสตราจารย์ ดร.พรเพชร วิชิตชลชัย ประธานสภานิติบัญญัติแห่งชาติในฐานะประธานรัฐสภา พลเอกประยุทธ์ จันทร์โอชา นายกรัฐมนตรี และนายวีระพล ตั้งสุวรรณ ประธานศาลฎีกาในขณะนั้น เข้าเฝ้าทูลละอองธุลีพระบาท สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อกราบบังคมทูลเชิญขึ้นทรงราชย์สืบราชสันตติวงศ์เป็นพระมหากษัตริย์แห่งราชอาณาจักรไทย จากนั้นศาสตราจารย์ ดร.พรเพชร วิชิตชลชัย ประธานสภานิติบัญญัติแห่งชาติในฐานะประธานรัฐสภาจึงได้ประกาศให้ประชาชนทราบ ทั้งนี้ในทางนิตินัยถือว่าได้เสด็จขึ้นทรงราชย์ตั้งแต่วันที่ 13 ตุลาคม ที่ผ่านมา
มีพระราชโองการให้ประกาศเฉลิมพระปรมาภิไธยสมเด็จพระเจ้าอยู่หัวว่า สมเด็จพระเจ้าอยู่หัวมหาวชิราลงกรณ บดินทรเทพยวรางกูร